jkorsvik/nowiki_second_scrape_merged huggingface dataset:
Barpukkelvever

Barpukkelvever (Gibbaranea omoeda) er en av edderkoppene i gruppen hjulspinnere (Araneidae).


== Utseende ==
Barpukkelvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Gibbaranea (tysk)


== Eksterne lenker ==
(en) barpukkelvever i Encyclopedia of Life 
(en) barpukkelvever i Global Biodiversity Information Facility 
(no) barpukkelvever hos Artsdatabanken 
(sv) barpukkelvever hos Dyntaxa 
(en) barpukkelvever hos Fauna Europaea 
(en) barpukkelvever hos ITIS 
(en) barpukkelvever hos NCBI 
(en) Kategori:Gibbaranea omoeda – bilder, video eller lyd på Wikimedia Commons 
Hjulspinnere – edderkopper.net (norsk)
Buskpukkelvever

Buskpukkelvever (Gibbaranea bituberculata) er en av edderkoppene i gruppen hjulspinnere (Araneidae). De lever på busker og planter i solige, varme miljøer, eks. hager.


== Utseende ==
Buskpukkelvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Rødlistevurdering ==
Etter å ha etterforsket funnene i Norge er det usikkert om denne arten er ordentlig bekreftet i landet. Arten rødlistevurderes ikke, da det er usikkert om den har et reproduserende bestand i Norge, og får derved i 2021 kategorien NA.


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Gibbaranea (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) buskpukkelvever i Encyclopedia of Life 
(en) buskpukkelvever i Global Biodiversity Information Facility 
(no) buskpukkelvever hos Artsdatabanken 
(sv) buskpukkelvever hos Dyntaxa 
(en) buskpukkelvever hos Fauna Europaea 
(en) buskpukkelvever hos ITIS 
(en) buskpukkelvever hos NCBI 
(en) Kategori:Gibbaranea bituberculata – bilder, video eller lyd på Wikimedia Commons 
Gibbaranea bituberculata – detaljert informasjon på Wikispecies 
Hjulspinnere – edderkopper.net (norsk)
Blodglansvever

Blodglansvever (Hypsosinga sanguinea) er en av edderkoppene i gruppen hjulspinnere (Araneidae). 


== Utseende ==
Blodglansvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen er opptil 4 – 5 mm lang, mens hannen er noe mindre. Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Den ligner mye stripeglansvever, og kan lett forveksles bare ved å se på utseendet. Blodglansvever er generelt litt mørkere gul i bakkroppens sidestriper. Men det forekommer individer som har nesten helt mørk bakkropp. Beina er ensfarget lyst gulbrunt eller litt rødbrun. Hannen har en mørknere farge på lårene, mot kneleddet. 


== Litteratur ==
W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Hypsosinga (tysk)


== Eksterne lenker ==
(en) blodglansvever i Encyclopedia of Life 
(en) blodglansvever i Global Biodiversity Information Facility 
(no) blodglansvever hos Artsdatabanken 
(sv) blodglansvever hos Dyntaxa 
(en) blodglansvever hos Fauna Europaea 
(en) blodglansvever hos ITIS 
(en) blodglansvever hos NCBI 
(en) Kategori:Hypsosinga sanguinea – bilder, video eller lyd på Wikimedia Commons 
(en) Hypsosinga sanguinea – galleri av bilder, video eller lyd på Wikimedia Commons 
Hypsosinga sanguinea – detaljert informasjon på Wikispecies 
Hjulspinnere – edderkopper.net (norsk)
Stripeglansvever

Stripeglansvever (Hypsosinga pygmaea) er en av edderkoppene i gruppen hjulspinnere (Araneidae).


== Utseende ==
Stripeglansvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Hunnen er opptil 4,5 mm lang, mens hannen er opptil 3 mm. Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. Den ligner mye Hypsosinga sanguinea, og kan lett forveksles bare ved å se på utseendet. Hypsosinga pygmaea er generelt litt lysere gul i bakkroppens sidestriper. Men det forekommer individer som har helt svart bakkropp. Beina er ensfarget lyst gulbrunt eller litt rødbrun. Hannen har en mørknere farge på lårene, mot kneleddet.


== Levevis ==
Stripeglansvever finnes i lavere vegetasjon, gjerne på fuktige steder som ved våtmark.


== Litteratur ==
W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Hypsosinga (tysk)


== Eksterne lenker ==
(en) stripeglansvever i Encyclopedia of Life 
(en) stripeglansvever i Global Biodiversity Information Facility 
(no) stripeglansvever hos Artsdatabanken 
(sv) stripeglansvever hos Dyntaxa 
(en) stripeglansvever hos Fauna Europaea 
(en) stripeglansvever hos ITIS 
(en) stripeglansvever hos NCBI 
(en) Kategori:Hypsosinga pygmaea – bilder, video eller lyd på Wikimedia Commons 
(en) Hypsosinga pygmaea – galleri av bilder, video eller lyd på Wikimedia Commons 
Hypsosinga pygmaea – detaljert informasjon på Wikispecies 
Hjulspinnere – edderkopper.net (norsk)
Flekkglansvever

Flekkglansvever (Hypsosinga albovittata) er en av edderkoppene i gruppen hjulspinnere (Araneidae). 


== Utseende ==
Flekkglansvever er en ganske kraftig bygd edderkopp, med en todelt kropp, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår. Bakkroppen hos hunnen er stor og kuleformet. Den har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden.  Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.


== Litteratur ==
W. Nentwig, A. Hänggi, C. Kropf & T. Blick (Hrsg.): Araneae - spiders of Europa – Bestimmungsschlüssel, slekten (gattung) Hypsosinga (tysk)


== Eksterne lenker ==
(en) flekkglansvever i Encyclopedia of Life 
(en) flekkglansvever i Global Biodiversity Information Facility 
(no) flekkglansvever hos Artsdatabanken 
(sv) flekkglansvever hos Dyntaxa 
(en) flekkglansvever hos Fauna Europaea 
(en) flekkglansvever hos ITIS 
(en) flekkglansvever hos NCBI 
(en) Kategori:Hypsosinga albovittata – bilder, video eller lyd på Wikimedia Commons 
Hjulspinnere – edderkopper.net (norsk)
Røverkollen

Røverkollen er en høyde på grensa mellom Oslo og Nittedal kommuner. Toppen på 404 meter over havet ligger i Oslo, ca. 70 meter sør for kommunegrensa. Her står en TV-mast som et landemerke godt synlig i vid omkrets. Like nord for TV-masta står et utsiktstårn i betong, med utvendig vindeltrapp og takoverbygg.På Røverkollen finnes det også flere gamle gravrøyser. 
Den gamle Bergensveien gikk langs foten av Røverkollen, på sør- og vestsiden. Her var det, ifølge tradisjonen, et lagelig tilholdssted for landeveisrøvere.
Området har en stor variasjon av vegetasjonstyper. Stedvis finnes kalkrike bergarter som gir ekstremrike vegetasjonstyper skarpt avgrenset mot fattig vegetasjon ellers. Området har derfor en viktig landskapsøkologisk verdi. Det er lagt opp en natursti gjennom området med poster som illustrerer forholdene.Et område på 126 dekar i sørøstskråningen ble vernet som Røverkollen naturreservat i 1993. Formålet med fredningen var å bevare et særpreget kalkfuruskogområde med sesongfuktig utforming. Reservatet ble utvidet i 2019 til 1434 dekar.Røverkollen har også gitt navn til ett av borettslagene i boligstrøket Romsås like nedenfor.


== Referanser ==
Ellen Kristin Dahl-Pedersen

Ellen Kristin Dahl-Pedersen (født 11. juli 1965 i Arendal) er en norsk siviløkonom og forfatter.
Hennes første bok var en biografi om onkelen Johan Jørgen Ugland, og skrevet i anledningen hans 80-årsdag. Hun debuterte som romanforfatter i 2008 med boken Under isen sammen med Kirsten Hove Tveito.
I 2010 arvet hun verdier for mellom 50 og 70 millioner kroner etter tanten Ellen Ugland, som døde 6. desember samme år.


== Bibliografi ==
2001: Reder og bonde på Ugland, Kilden forlag
2008: Under isen, Piratforlaget, ISBN 9788281431508


== Referanser ==
Lærke Møller

Lærke Winther Møller (født 14. januar 1989) er en dansk håndballspiller, som spiller på det danske A-landslaget og for klubblaget FC Midtjylland. Hun er en spinkel og hurtig spiller, som for det meste spiller i angrep som playmaker.
Lærke Møller startet sin håndballkarriere som 7-åring og spilte i et par Ålborg-klubber før hun skiftet til Aalborg DH. Her ble hun tidlig utropt til et stort talent, og allerede som 16-årig fikk hun sin debut på klubbens elitelag, og det endog i en Champions League-kamp. Hun debuterte på Y-landslaget i mars 2006, og hun fikk 16 landskamper der. Allerede i desember samme år kom hun på U-landslaget, hvor hun har spilt 30 kamper. Som 18-åring fikk Lærke Møller sin debut på det danske A-landslaget. Hun fikk sitt gjennombrudd i GF World Cup i 2008, og hun ble lagets toppscorer med 26 mål under EM i håndball 2008, hvor også pressen vurderte henne som en av lagets beste spillere.
Til VM 2009 i Kina var hun utsett til at være landslagets store spillemessige sentrum, men dagen før VM ble hun alvorlig skadet i akillessenen under trening. I stedet for å delta i treningen måtte hun reise hjem for å blive operert. Hun har siden kjempet for å vende tilbake og deltok også i treningskampene for FCM før sesongen 2010, hvor hun til tross for skaden hurtig fant tilbake til formen. Dessverre ble hennes fot overbelastet innen den reelle sesongstarten, og hun måtte igjen sitte ute. Hun klarte imidlertid å komme tilbake til EM i Danmark og Norge i 2010. 


== Referanser ==


== Eksterne lenker ==
(en) Lærke Møller – Det europeiske håndballforbundet (EHF)
Urindoeuropeisk aksent

Den urindoeuropeiske aksent er et system med aksenter i det rekonstruerte urindoeuropeiske eller protoindoeuropeiske språket (PIE). Dette språket hadde et tonelag som vanligvis er beskrevet som en fri tonal aksent. Dette betyr at minst en stavelse i et ord skilte seg ut ved høyde, snarere enn prominens, og at aksentens (tonens) plassering ikke var forutsigbar gjennom fonologiske regler.
Denne aksenten kunne være mobil, hvilket betyr at den kunne finne sted gjennom hele bøyningsparadigmet. Dette kan observeres i Vedisk sanskrit og gammel gresk i bøyningen av atematiske substantiver. Et eksempel er substantivet «fot», «trinn»:

Dette kan også observeres i konjugasjon av atematiske verb, f.eks. presenteres den nærværende Sanskritroten første person entall som émi og første person flertall som imás. Aksenten ble ellers plassert på samme stavelse gjennom hele bøyningen, og i henhold til denne bøyningen deles substantiver inn i barytoner med trykket på første stavelse, og oksytoner med aksenten på siste stavelse.

Den urindoeuropeiske aksent var også fri i den forstand at den kunne være på  en hvilken som helst stavelse i et ord. Dette finner vi bevart i Vedisk sanskritaksent, mens det senere klassiske sanskrit har en forutsigbar aksent.

Indoeuropeiske språk kan inndeles i de som har bevart den frie aksenten (Vedisk sanskrit, til en viss grad pashto, gammel gresk, baltoslavisk og anatolisk) og de som har en bundet aksent. I urgermansk ble den frie aksent bevart lenge nok til å gjenspeiles i Verners lov, mens trykket senere ble flyttet til første stavelse av ordet.


== Referanser ==
Hans Bollandsås

Hans Wågbø Bollandsås (født 28. oktober 1980) er en norsk blues-musiker fra Flå (Melhus) i Trøndelag, som ble kjent etter å ha vunnet norsk X Factor 2010.
Han vant finalen i X Factor 11. desember ved å slå Atle Pettersen og Annsofi Pettersen, som kom på andre- og tredjeplass. Bollandsås hadde Elisabeth Andreassen som mentor. I 2010 vant han landskappleiken i bluesgitar på Notodden ved å slå Tore Slåttsveen i finalen. Han ble nominert til Spellemannprisen 2014 i klassen blues for albumet Confession.
Bollandsås er også gitarist, vokalist og komponist i soul-kollektivet Galactic Soul, bestående av Tormod Leithe og Hans Bollandsås.


== Diskografi ==
AlbumVictory Today (1. april 2011)
Small Town (30. mars 2012)
Radioglyserin (18. mars 2013)
Confession (20. august 2014)
In Session With Aki Kumar (25. november 2016)
HANS vol. 2017 (23. april 2017)SinglerI love you so (2016)
Hard Time Loving You (2014)
Evelyn (2014)
Jul i Flå (2012)
Litt Forelska (2012)
Home For Christmas (2011)
You & I (2011)
Moments (2010)Deltar påX Factor 2010 (vinner) (2010)
Liten, Too Far Gone (2013)
Galactic Awakening, Tormod Leithe (2016)
Time To Play, Tormod Leithe (2016)
Dance And Have Fun, Tormod Leithe (2016)
Fly så høyt at du ser, Cecilie Eide (2017)
Galactic Lounge, Tormod Leithe (2017)
Love is Free, Galactic Funk (2017)


== Eksterne lenker ==
(en) Hans Bollandsås på Internet Movie Database 
(en) Hans Bollandsås på Discogs 
(en) Hans Bollandsås på Myspace 
(no) Tofte, Solveig (10. februar 2016). «Jumpin’ Jerry gjenoppstår». Trønderbladet. Besøkt 27. mars 2016. «15 år etter seieren i Union Blues Cup, står Hans Bollandsås igjen på scenen som Jumpin’ Jerry.»
Rillieux-la-Pape

Rillieux-la-Pape er en kommune i storbyområdet Lyon i regionen Auvergne-Rhône-Alpes øst i Frankrike.  1. januar 2015 ble kommunen overført fra departementet Rhône til den nyopprettede Métropole de Lyon.


== Referanser ==


== Eksterne lenker ==
Offisielt nettsted 
(en) Rillieux-la-Pape – kategori av bilder, video eller lyd på Commons 
Kommunedata INSEE
Rebecca Gayheart

Rebecca Gayheart (født 12. august 1971 i Hazard i Kentucky) er en amerikansk skuespiller som har opptrådd på film og TV. 


== Tidlige liv ==
Gayheart ble født i Hazard i fylket Perry, og  vokste opp i Pine Top i fylket Knott i Kentucky, som datter av en gruvearbeider og kullbilsjåfør. Hun er av irsk, italiensk og tysk avstamning. Hun flyttet til New York City i en alder av 15 år, der hun avsluttet sin utdannelse ved New York's Professional Children's School og senere ved Lee Strasberg Institute. 


== Karriere ==
I sin første filmrolle dukket Gayheart i 1990 opp i kortfilmen «Whatever Happened to Mason Reese?» som Mason Reese. Hun opptrådte også i den Ratner-regisserte musikkvideoen «Nuttin Men Love» fremført av Heavy D and the Boyz.
I 1992 fikk Gayheart sin første store rolle i såpeoperaen Loving som karakteren Hannah Mayberry. I 1993 og 1994 hadde hun en tilbakevendende rolle i serien Vanishing Son. I 1994 og 1995 spilte Gayheart rollen som Bess Martin i science fiction-serien Earth 2. I 1995 hadde hun en tilbakevendende rolle som Antonia Marchette i serien Beverly Hills, 90210 som Luke Perry sin kjæreste.
Gayheart har vært fast inventar i TV-serien Wasteland i 1999, og i Dead Like Me, Vanished, og Nip / Tuck. I 2007 var Gayheart gjestestjerne i serien Ugly Betty som Jordan, en av ex-kjærestene til Alexis Meade. Gayheart spilte hovedrollen i Broadway-komedien, Boeing-Boeing der hun blant annet spilte mot Christine Baranski, Mark Rylance, Greg Germann og Missi Pyle. 


== Personlige liv ==
Gayheart var en stund forlovet med regissøren Brett Ratner. Hun og skuespiller Eric Dane giftet seg 29. oktober 2004, de fikk en datter i 2010.


== Filmografi ==


== Referanser ==


== Eksterne lenker ==
(en) Rebecca Gayheart på Internet Movie Database 
(sv) Rebecca Gayheart i Svensk Filmdatabas 
(da) Rebecca Gayheart på Filmdatabasen 
(da) Rebecca Gayheart på Scope 
(fr) Rebecca Gayheart på Allociné 
(en) Rebecca Gayheart på AllMovie 
(en) Rebecca Gayheart hos The Movie Database 
(en) Rebecca Gayheart hos Internet Broadway Database 
(en) Rebecca Gayheart hos TV.com
Meyzieu

Meyzieu er en kommune i storbyområdet Lyon i regionen Auvergne-Rhône-Alpes øst i Frankrike. 1. januar 2015 ble kommunen overført fra departementet Rhône til den nyopprettede Métropole de Lyon.


== Referanser ==


== Eksterne lenker ==
Offisielt nettsted 
(en) Meyzieu – kategori av bilder, video eller lyd på Commons 
Kommunedata INSEE
Oullins

Oullins er en kommune i storbyområdet Lyon i regionen Auvergne-Rhône-Alpes øst i Frankrike. 1. januar 2015 ble kommunen overført fra departementet Rhône til den nyopprettede Métropole de Lyon.


== Referanser ==


== Eksterne lenker ==
Offisielt nettsted 
(en) Oullins – kategori av bilder, video eller lyd på Commons 
Kommunedata INSEE
Décines-Charpieu

Décines-Charpieu (ofte forkortet til bare Décines) er en kommune i storbyområdet Lyon i regionen Auvergne-Rhône-Alpes øst i Frankrike. 1. januar 2015 ble Décines overført fra departementet Rhône til den nyopprettede Métropole de Lyon.


== Referanser ==


== Eksterne lenker ==
Offisielt nettsted 
(en) Décines-Charpieu – kategori av bilder, video eller lyd på Commons 
Kommunedata INSEE
C. M. Mathiesen & Co.

C. M. Mathiesen & Co. er en VVS-entreprenør etablert i Christiania  i 1875.
Grunnleggeren var rørleggermester Carl Martin Mathiesen, og selskapet eies idag av Trond Dahl-Pedersen, som er 4. generasjons etterkommer. 
Selskapet er en av landets eldste aktører i VVS-næringen, og har 65 ansatte. Driftsresultatet for 2009 var i overkant av 53 millioner kroner.


== Eksterne lenker ==
Offisielt nettsted
Trond Dahl-Pedersen

Trond Dahl-Pedersen (født 19. juli 1954) er en norsk forretningsmann bosatt på Lysaker i Bærum kommune.
Han er har aksjemajoriteten og er styreleder i Brickwall, som er moderselskap for C. M. Mathiesen & Co., Scanpipe Engineering, Cema, Aktieselskabet Hasle Brug og C M Mathiesen Teknikk. I 2009 står han oppført med 0 kr i inntekt, og 113 741 835 kr i formue.
Dahl-Pedersen er gift med siviløkonom og forfatter Ellen Kristin Dahl-Pedersen.
Hadewijch fra Antwerpen

Hadewijch fra Antwerpen eller Hadewijch fra Brabant var en kristen skribent og mystiker som levde i første halvdel av 1200-tallet, og muligens var tilknyttet nonneordenen beginerne.  
Hun var antagelig fra en adelig familie, men lite er kjent om hennes liv ut over det som framgår av hennes etterlatte skrifter: at hun var teologisk og litterært skolert, at hun reiste og oppholdt seg på flere steder, og hadde en selvbevissthet om autentisiteten i og betydningen av sine visjoner. Hennes forfatterskap ble gjenoppdaget på 1800-tallet og omfatter 31 belærende brev, 16 rimbrev, 45 dikt og en samling på 14 visjoner. 
Hennes visjoner er selvbiografiske i formen, og skildrer en kristen mystikers prosess fra tilegnelsen av de kristne dyder og fram til den endelige foreningen med Kristus. Hennes visjoner går langt i å beskrive møtet med Kristus som et kjærlighetsmøte, med en erotisk metaforbruk; men også som en fullkommen erfaring av Gud. Hun ser ut til å mene at hun «har mottatt mer i sine visjoner enn noe annet menneske siden Kristi død»Et utvalg av visjonene er utgitt på norsk i antologien Vestens mystikk, 2005.


== Referanser ==
Torp Idrætsforening

Torp Idrætsforening (stiftet 22. januar 1915) er en idrettsforening fra bydelen Torp i Fredrikstad. Torps seniorlag i fotball holder til i 4. divisjon. Vi ser i Bodø/Glimts jubileumsbok at Torp Idrettsforening var så tidlig som i 1937 i Bodø og spilte. Der vant Glimt 3-2, og der heimelaget var forsterket med sin trener, og bronselagets Fridtjof Ulleberg fra S&FK Lyn.


== Tabell ==
Kråkerøy 3 trukket 2 poeng for bruk av ikke spilleberettiget spillere


== Eksterne lenker ==
Offisielt nettsted 
Sportsplassen Torp - Nordic Stadiums
Anders Christian Kleven

Anders Christian Kleven (født 1855 i Krødsherad i Buskerud, død i 1909) var en norsk felemaker.
Han var født i Krødsherad, men bodde mesteparten av sitt liv i Christiania.
I ungdommen var han tre år i USA. Der lærte han felemakerkunsten hos Peterson i Chicago og Schubert i St. Paul.
I 1903 fikk han 400 kr i reisestipend. Han var da innom Hill i London og flere kjente felemakere i Tyskland, deriblant Giuseppe Fiorini.
Tilbake i Norge startet han felemakerverksted i Christiania. Han hadde verksted forskjellige steder, men i 1904 etablerte han seg i Tollbodgt. 28 med stor musikkforretning og felemakerverksted. 
Verkstedet til Kleven var et senter for felemakere og spellemenn i Christiania. Kleven regnes som grunnleggeren av felemakertradisjonen på hardingfele i Christiania. En tradisjon som holdt seg i flere tiår fra århundreskiftet og fremover.
Blant de som fikk opplæring hos Kleven var Gunnar Røstad, Torleiv Frøysaa, K.Ø. Rudi, Ole G. Skogly og et par av sønnene hans. 
Kleven lagde sin egen klarlakk, og utviklet også en egen felemodell som han bygget forholdsvis mange eksemplarer av. Han forlenget mensuren til ca. 32 cm, og satte på lange understrenger.
Det antas at Kleven bygde ca. 130 hardingfeler og ca. 100 fioliner.
Han fikk gullmedalje på utstillingen i Bergen i 1898, og bronse på verdensutstillingen i Paris i 1900.
Kleven var også en god spellemann. Som ung hadde han lært å spille av Gudbrand Skjellerud. Han var i mange år fast spellemann for Den Nationale Forening, og holdt også konserter.


== Kilder ==
Under Norefjell Nr. 2 1989
Bjørn Aksdal: Hardingfela - felemakerne og instrumentets utvikling, Tapir akademisk forlag 2009 ISBN 978-82-519-2402-3